ҚОНУНИ ҶУМҲУРИИ ТОҶИКИСТОН

**ДАР БОРАИ ВОРИД НАМУДАНИ ТАҒЙИРУ ИЛОВАҲО БА КОДЕКСИ ҲУҚУҚВАЙРОНКУНИИ МАЪМУРИИ ҶУМҲУРИИ ТОҶИКИСТОН**

Қарори

Маҷлиси намояндагони Маҷлиси Олии Ҷумҳурии Тоҷикистон

**Оид ба қабул кардани Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҳуқуқвайронкунии маъмурии Ҷумҳурии Тоҷикистон»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҳуқуқвайронкунии маъмурии Ҷумҳурии Тоҷикистон» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 24 декабри соли 2014 №1714**

Қарори

Маҷлиси миллии Маҷлиси Олии Ҷумҳурии Тоҷикистон

**Оид ба Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҳуқуқвайронкунии маъмурии Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҳуқуқвайронкунии маъмурии Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷикистон «Дар бораи ворид намудани тағйиру иловаҳо ба Кодекси ҳуқуқвайронкунии маъмурии Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М. УБАЙДУЛЛОЕВ**

**ш. Душанбе, 5 марти соли 2015 №784**

**Моддаи 1.** Ба Кодекси ҳуқуқвайронкунии маъмурии Ҷумҳурии Тоҷикистон, ки бо Қонуни Ҷумҳурии Тоҷикистон аз 31 декабри соли 2008 қабул гардидааст (Ахбори Маҷлиси Олии Ҷумҳурии Тоҷикистон, с. 2008, №12, қ. 1, мод. 989; мод. 990; с. 2009, №5, мод. 321; №9-10, мод. 543; с. 2010, №1, мод. 2; мод. 5; №3, мод. 153; №7, мод. 547; №12, қ. 1, мод. 812; с. 2011, №6, мод. 430, мод. 431; №7-8, мод. 610; №12, мод. 838; с. 2012, №4, мод. 256; №7, мод. 685; мод. 693; №8, мод. 814; №12, қ. 1, мод. 1004; с. 2013, №3, мод. 181; №7, мод. 508; с. 2014, №3, мод. 143; мод. 144; №7, қ. 1, мод. 389; мод. 390), тағйиру иловаҳои зерин ворид карда шаванд:

1. Дар моддаи 90:

- ба номи модда пас аз калимаи «ва» калимаи «таълиму» илова карда шавад;

- ба диспозитсияи модда пас аз калимаҳои «ё тарбиявӣ» калимаҳои «, инчунин шахсе, ки дар асоси шартнома кӯдакро тарбия мекунад,» илова карда шаванд;

- дар санксияи модда калимаҳои «як то се» ба калимаҳои «се то панҷ» иваз карда шаванд.

2. Дар моддаи 313:

- дар санксияи қисми 1 калимаҳои «панҷ то ҳафт» ва «се то шаш» мувофиқан ба калимаҳои «ҳафт то даҳ» ва «чор то шаш» иваз карда шаванд;

- дар санксияи қисми 2 калимаҳои «ҳафт то даҳ» ба калимаҳои «даҳ то понздаҳ» иваз карда шаванд.

3. Дар моддаи 329:

- дар санксияи қисми 1 калимаҳои «як то се» ва «то як сол» мувофиқан ба калимаҳои «се то панҷ» ва «аз шаш моҳ то як сол» иваз карда шаванд;

- дар санксияи қисми 2 калимаҳои «се то панҷ» ба калимаҳои «панҷ то ҳафт» иваз карда шаванд;

- дар санксияи қисми 3 калимаҳои «панҷ то ҳафт» ба калимаҳои «ҳафт то даҳ» иваз карда шаванд.

4. Ба моддаи 333 қисми 3 бо мазмуни зайл илова карда шавад:

«3. Барои риоя накардани қоидаҳои ҳаракат дар роҳ аз тарафи ронандагони воситаҳои нақлиёт, ки боиси расонидани зарари сабук ба саломатии инсон гаштааст,-

ба андозаи аз даҳ то понздаҳ нишондиҳанда барои ҳисобҳо ҷарима ё маҳрум кардан аз ҳуқуқи идораи воситаҳои нақлиёт ба муҳлати то шаш моҳ таъйин карда мешавад.».

5. Дар моддаи 336:

- дар санксияи қисми 1 калимаҳои «ду то се» ба калимаҳои «се то панҷ» иваз карда шаванд;

- дар санксияи қисми 2 калимаҳои «се то панҷ» ба калимаҳои «панҷ то ҳафт» иваз карда шаванд.

6. Дар моддаи 337:

- дар санксияи қисми 1 калимаҳои «сӣ то панҷоҳ» ба калимаҳои «панҷоҳ то ҳафтод» иваз карда шаванд;

- дар санксияи қисми 2 калимаҳои «панҷоҳ то ҳафтод» ба калимаҳои «ҳафтод то ҳаштод» иваз карда шаванд.

7. Дар санксияи моддаи 342 калимаҳои «бист то сӣ» ба калимаҳои «сӣ то чил» иваз карда шаванд.

8. Дар моддаи 473:

- дар санксияи қисми 1 калимаҳои «се то панҷ», «понздаҳ то бист» ва «чил то панҷоҳ» мувофиқан ба калимаҳои «панҷ то ҳафт», «бист то сӣ» ва «панҷоҳ то ҳафтод» иваз карда шаванд;

- дар санксияи қисми 2 калимаҳои «панҷ то ҳафт» ва «сӣ то чил» мувофиқан ба калимаҳои «ҳафт то даҳ» ва «чил то панҷоҳ» иваз карда шаванд.

9. Моддаи 550 дар таҳрири зерин ифода карда шавад:

**«Моддаи 550. Рекламаи доруворӣ, маснуоти таъйиноти тиббӣ, техникаи тиббӣ, таҷҳизоти санитарию гигиенӣ, ғизои кӯдакон, шишачаҳои ширмакконӣ (шишачаҳои ширдӯшӣ) ва маккаку пистонак**

1. Барои рекламаи доруворӣ, маснуоти таъйиноти тиббӣ, техникаи тиббӣ, таҷҳизоти санитарию гигиенӣ бе иҷозати истеҳсол ё фурӯши онҳо, ки аз ҷониби мақомоти ваколатдори соҳаи тандурустӣ дода мешавад,-

ба шахсони воқеӣ ба андозаи аз даҳ то бист, ба шахсони мансабдор аз сӣ то чил ва ба шахсони ҳуқуқӣ аз панҷсад то ҳазор нишондиҳанда барои ҳисобҳо ҷарима таъйин карда мешавад.

2. Барои рекламаи ғизои кӯдакон, шишачаҳои ширмакконӣ (шишачаҳои ширдӯшӣ) ва маккаку пистонак,-

ба шахсони воқеӣ ба андозаи аз бист то чил, ба шахсони мансабдор аз чил то шаст ва ба шахсони ҳуқуқӣ аз панҷсад то ҳазор нишондиҳанда барои ҳисобҳо ҷарима таъйин карда мешавад.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 18 марти соли 2015 №1179**